CELEX: 32020R1309
Language: sl
Date: 2020-09-21 00:00:00
Title: Izvedbena uredba Sveta (EU) 2020/1309 z dne 21. septembra 2020 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji

21.9.2020   
               
               
                  SL
               
               
                  Uradni list Evropske unije
               
               
                  LI 305/1
               
            
         IZVEDBENA UREDBA SVETA (EU) 2020/1309
         z dne 21. septembra 2020
         o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (1) ter zlasti člena 21(2) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. januarja 2016 sprejel Uredbo (EU) 2016/44.
                  
               
                     (2)
                  
                  
                     Visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik) je 27. marca 2020 v imenu Unije podal izjavo o Libiji, v kateri je vse strani pozval, naj spoštujejo človekove pravice in mednarodno pravo.
                  
               
                     (3)
                  
                  
                     Visoki predstavnik je 12. maja 2020 podal izjavo v imenu Unije, v kateri je bilo navedeno, da je Unija še naprej odločena, da bo zagotovila dosledno spoštovanje embarga ZN na orožje v Libiji. Poudarjeno je bilo tudi, da je treba storiti vse potrebno za popolno in učinkovito izvajanje ustreznih resolucij Varnostnega sveta ZN, tudi preko kopenskih in zračnih meja z Libijo.
                  
               
                     (4)
                  
                  
                     Poleg tega je izjava strani opomnila, da morajo spoštovati mednarodno pravo, vključno z mednarodnim humanitarnim pravom, in da bodo kršitelji za svoja dejanja tudi odgovarjali.
                  
               
                     (5)
                  
                  
                     Svet je še vedno zelo zaskrbljen zaradi razmer v Libiji, zlasti zaradi dejanj, ki ogrožajo mir, stabilnost ali varnost Libije, vključno s kršitvami embarga ZN na orožje in nedovoljenimi poskusi tihotapljenja libijske nafte ter kršitvami človekovih pravic.
                  
               
                     (6)
                  
                  
                     V zvezi s tem in glede na nadaljnje stopnjevanje nasilja v Libiji bi bilo treba na seznam oseb in subjektov, za katere veljajo omejevalni ukrepi iz Priloge III k Uredbi (EU) 2016/44, dodati dve osebi, odgovorni za kršitve človekovih pravic, in tri subjekte, ki sodelujejo pri kršenju embarga ZN na orožje.
                  
               
                     (7)
                  
                  
                     Prilogo III k Uredbi (EU) 2016/44 bi bilo treba zato ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga III k Uredbi (EU) 2016/44 se spremeni v skladu s Prilogo k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. septembra 2020
            
               
                  Za Svet
               
               
                  Predsednik
               
               J. BORRELL FONTELLES
            
         
         
            (1)  UL L 12, 19.1.2016, str. 1.
      
      
         
            PRILOGA
            
               (1)   
               V Uredbi (EU) 2016/44, Priloga III, del A (Osebe) se dodata naslednja vnosa:
               
                            
                        
                        
                           Ime
                        
                        
                           Podatki za ugotavljanje identitete
                        
                        
                           Razlogi
                        
                        
                           Datum uvrstitve na seznam
                        
                     
                           „20.
                        
                        
                           AL-WERFALLI, Mahmoud Mustafa Busayf
                           Vzdevek: AL-WARFALLI, Mahmud
                        
                        
                           Datum rojstva: 1978
                           Kraj rojstva: Werfalla Tribe, West of Libya ali Elrseefa (Bani Walid)
                           Spol: moški
                        
                        
                           Mahmoud al-Werfalli je poveljnik (podpolkovnik) brigade al-Saiqa, ki ima sedež v Bengaziju. V tej vlogi je al-Werfalli odgovoren za hude kršitve človekovih pravic, vključno z uboji in usmrtitvami, ter je v njih neposredno ali posredno sodeloval.
                           Al-Werfalli je bil povezan z uboji triintridesetih oseb v več incidentih med junijem 2016 in julijem 2017 ter z množično usmrtitvijo desetih oseb 24. januarja 2018.
                        
                        
                           21.9.2020
                        
                     
                           21.
                        
                        
                           DIAB, Moussa
                           Vzdevek: DIAB, Mousa
                        
                        
                           Spol: moški
                        
                        
                           Moussa Diab je odgovoren za hude kršitve človekovih pravic, vključno s trgovino z ljudmi ter ugrabitvami, posilstvi in uboji migrantov in beguncev, in je v njih neposredno sodeloval.
                           Migrante in begunce je zadrževal v ujetništvu v nedovoljenem internacijskem taborišču v bližini mesta Bani Walid, kjer so bili deležni nečloveškega in poniževalnega ravnanja. Več migrantov in beguncev je bilo ubitih, ko so poskušali pobegniti iz taborišča.
                        
                        
                           21.9.2020“
                        
                     
            
               (2)   
               V Uredbi (EU) 2016/44, Priloga III, del B (Subjekti) se dodajo naslednji vnosi:
               
                            
                        
                        
                           Ime
                        
                        
                           Podatki za ugotavljanje identitete
                        
                        
                           Razlogi
                        
                        
                           Datum uvrstitve na seznam
                        
                     
                           „17.
                        
                        
                           Sigma Airlines
                           Vzdevka: Sigma Aviation; Air Sigma
                        
                        
                           Naslov:
                           
                                       Markov Str. 11
                                    
                                 
                                       050013, Almaty, Kazakhstan
                                    
                                 Tel.: +77272922305
                           Spletno mesto: https://airsigma.pro/
                           Registriran pod imenom: Kenesbayev Umirbek Zharmenovich
                        
                        
                           Sigma Airlines je komercialna letalska družba za prevoz tovora, ki upravlja letala, za katera je bilo ugotovljeno, da so kršila embargo na orožje v Libiji, uveden z RVSZN 1970 (2011) in prenesen v člen 1 Sklepa (SZVP) 2015/1333.
                           ZN so Sigma Airlines prepoznali kot enega od komercialnih ponudnikov letalskega prevoza tovora, ki z delovanjem kršijo embargo ZN na prenos vojaških materialov v Libijo.
                        
                        
                           21.9.2020
                        
                     
                           18.
                        
                        
                           Avrasya Shipping
                        
                        
                           Naslov:
                           Liman Mh. Gezi Cd. No:22/3 İlkadım, Samsun, Turkey
                           Tel.: +90 549 720 1748
                           E-naslov: info@avrasyashipping.com
                           Spletno mesto: http://www.avrasyashipping.com/iletisim
                        
                        
                           Avrasya Shipping je pomorsko podjetje, ki upravlja plovilo Cirkin, za katerega je bilo ugotovljeno, da je kršilo embargo na orožje v Libiji, uveden z RVSZN 1970 (2011) in prenesen v člen 1 Sklepa (SZVP) 2015/1333.
                           Cirkin je bil povezan zlasti s prevozom vojaških materialov v Libijo maja in junija 2020.
                        
                        
                           21.9.2020
                        
                     
                           19.
                        
                        
                           Med Wave Shipping
                        
                        
                           Naslov:
                           
                                       Office 511, 5th Floor, Baraka Building, Dauwar Al-Waha, Jordan;
                                    
                                 
                                       Adel Al-Hojrat building n°3, 1rst Floor, opposite Swefieh, Mall-Swefieh Po Box 850880 Amman, 11185 Jordan;
                                    
                                 
                                       Ground Floor, Orient Queen Homes Building, John Kennedy, Ras Beirut, Lebanon
                                    
                                 Tel.: +962787064121; +96265865550; +96265868550
                           E-naslov: operation@medwave.co
                        
                        
                           Med Wave Shipping je pomorsko podjetje, ki upravlja plovilo Bana, za katerega je bilo ugotovljeno, da je kršilo embargo na orožje v Libiji, uveden z RVSZN 1970 (2011) in prenesen v člen 1 Sklepa (SZVP) 2015/1333.
                           Bana je bil povezan zlasti s prevozom vojaških materialov v Libijo januarja 2020.
                        
                        
                           21.9.2020“